जानी-मानी अभिनेत्री प्रीति ज़िंटा को ब्रिटेन का ईस्ट लंदन विश्वविद्यालय शुक्रवार को डॉक्टरेट की मानद उपाधि से नवाज़ेगा.बीबीसी से एक ख़ास बातचीत में प्रीति ने ये सम्मान मिलने पर ख़ुशी ज़ाहिर की. प्रीति कहती हैं, “अपनी सराहना होने पर हमेशा ही अच्छा लगता है. मुझे इसकी कभी उम्मीद नहीं थी इसलिए मैं इस बारे में बहुत उत्साहित हूं.”अमिताभ बच्चन, शाहरुख़ ख़ान, अक्षय कुमार, ए आर रहमान और शिल्पा शेट्टी जैसे बॉलीवुड की कई हस्तियों को देश-विदेश के विभिन्न विश्वविद्यालयों द्वारा डॉक्टरेट की मानद उपाधि दी गई है.इससे पहले बुधवार की रात प्रीति ज़िंटा ने ब्रिटेन के ऑक्सफ़ोर्ड यूनियन में छात्रों को संबोधित किया और अपने जीवन और करियर के बारे में प्रश्नों के उत्तर दिए.ऑक्सफ़ोर्ड यूनियन ब्रिटेन के विख्यात ऑक्सफोर्ड विश्वविद्यालय की वाद-विवाद सोसाइटी है. प्रीति ज़िंटा ऑक्सफ़ोर्ड के छात्रों को संबोधित करने वाली पहली बॉलीवुड अभिनेत्री हैं.आत्मकथाइन दिनों चर्चा है कि प्रीति अपनी ज़िंदगी के बारे में एक किताब लिखने वाली हैं.इस बारे में उन्होंने कहा, “मुझे अपनी ज़िंदगी के बारे में किताब लिखने के लिए पेशकश की गई है. मैं समझती हूं कि लोग मेरे बारे में जानना चाहते हैं. लेकिन क्योंकि ये बहुत व्यक्तिगत बात है इसलिए मैं इस बारे में सोच रही हूं और अभी कोई फ़ैसला नहीं किया है.”फ़िल्मेंपिछले कुछ समय से प्रीति ज़िंटा फ़िल्मों से ज़्यादा अपनी आईपीएल टीम किंग्स इलेवन पंजाब के लिए चर्चा में रही हैं.आने वाले फ़िल्मों के बारे में प्रीति ने कहा, “मैं इन दिनों बहुत सारी स्क्रिप्ट्स पढ़ रही हूं लेकिन अभी कोई फ़ैसला नहीं लिया है. जब भी ऐसा कुछ होगा मैं ख़ुद उसकी घोषणा करुंगी.”